Ida Berntsen

Ida Berntsen (født 1970) er en norsk forlegger. 

På 1990-tallet arbeidet hun i NRK Radio, blant annet som produsent og programleder i P2, og som programleder i P1s Reiseradioen. I 1997 ble hun ansatt i Cappelen Damm. Fra 2000 til 2014 var hun forlagssjef for dokumentarlitteratur i Cappelen Damm.bokogsamfunn.no Ida Berntsen forlater Cappelen Damm  11.03.2014 Fra 2010 til 2013 var hun også forlagssjef for faktabøker og kart.

I perioden 2016–2020 arbeidet hun som avdelingsdirektør for kulturformidling og informasjon ved Nasjonalbiblioteket. Der hadde hun har ansvar for utstillinger, publikumsarrangementer, podkaster og redaksjonell formidling på nett, bok- og filmutgivelser.

Fra 2020–2024 var hun seksjonsleder for besøk og formidling på Stortinget, og per 2024 er hun prosjektleder samme sted.

Fra 2006 til 2010 var hun styreleder i stiftelsen Den norske Bokprisen (Brageprisen), og i perioden 2006–2008 var hun styremedlem i Den norske Burmakomité. Fra 2008 til 2010 var hun styreleder i Språkrådet.

Fra 2015 til 2019 var hun medlem av og senere leder for Kulturrådets utvalg for innkjøp av ny norsk sakprosa. I 2016 deltok Berntsen i Arbeiderpartiets demokrati- og medieutvalg. 

Ida Berntsen er datter av sangeren Anne-Lise Berntsen (1943–2012) og arkitekten Øyvind Gunnarsjaa (1942–).

 Referanser 

Eksterne lenker
 «I grenseland». Artikkel i Prosa, februar 2008
 «Sjelløs og viljesterk». Intervju i Morgenbladet, juli 2008
 Styreleder Ida Berntsen deler ut Språkprisen, november 2009
 Forlegger Ida Berntsen intervjuer den colombianske politikeren og forfatteren Ingrid Betancourt, mai 2011 
 «Den store samtalen». Artikkel på www.forlagsliv.no, juni 2011
 Forlegger Ida Berntsen intervjuer den amerikanske historikeren og forfatteren Anne Applebaum, september 2013
Ida Berntsen intervjuer Kåre Willoch, april 2019
Ida Berntsen intervjuer Kim Friele, mai 2019

Kategori:Norske forleggere
Kategori:Fødsler i 1970